సిడ్నీ: ఆస్ట్రేలియా క్రికెట్ పెను సంక్షోభంలో చిక్కుకుంది. పారితోషికాల విషయంలో క్రికెట్ ఆస్ట్రేలియా (సీఏ), ఆస్ట్రేలియా క్రికెటర్ల సంఘం (ఏసీఏ) మధ్య మొదలైన గొడవ ఇంకా ఓ కొలిక్కి రాలేదు. అటు బోర్డు, ఇటు క్రికెటర్లు పంతం వీడకపోవడంతో ఆసీస్ క్రికెట్ ప్రమాదంలో చిక్కుకుంది. దీనికి తోడు ప్రతిపాదిత నూతన ఆదాయ పంపిణీ విధానంపై చర్చించేందుకు ఆటగాళ్లకు సీఏ నిర్దేశించిన గడువు నేటితో ముగియడంతో 230 మంది క్రికెటర్లు (మహిళలు, పురుషులు) నిరుద్యోగులయ్యారు. జూలై 1 నుంచి వీరికి బోర్డుకు ఎటువంటి సంబంధం ఉండదు.దీంతో ఇకపై వీరు ఎటువంటి మ్యాచ్లు ఆడడానికి వీల్లేకుండా పోయింది.  కాగా, ప్రస్తుతం ఇంగ్లండ్లో జరుగుతున్న మహిళల వరల్డ్కప్లో ఆడుతున్న ఆసీస్ మహిళల జట్టుకు మాత్రం టోర్నమెంట్ ముగిసే వరకు చెల్లిస్తారు. తాజా వివాదం ప్రభావం ఇంగ్లండ్తో జరగనున్న ప్రతిష్ఠాత్మక యాషెస్ సిరీస్పై పడే అవకాశం ఉంది. అంతేకాదు ఆగస్టులో బంగ్లాదేశ్, సెప్టెంబరులో జరగాల్సిన భారత్ పర్యటనలు నిలిచిపోయే ప్రమాదం కూడా ఉంది. బీసీసీఐతో ఇప్పటికే కుదుర్చుకున్న ఒప్పందాలు ఉల్లంఘిస్తే ఆసీస్ క్రికెట్ ప్రతిభ మసకబారే ప్రమాదముంది. కాబట్టి పారితోషికాల విషయంలో అటు సీఏ, ఇటు ఏసీఏలు పట్టు వీడి సమస్య పరిష్కారానికి కృషి చేయాలని క్రికెట్ పండితులు కోరుతున్నారు. లేదంటే ఆసీస్ క్రికెట్ అంధకారంలో చిక్కుకునే ప్రమాదం ఉందని హెచ్చరిస్తున్నారు. కాగా, క్రికెట్ ద్వారా సీఏకు వచ్చే ఆదాయంలో 25 శాతం ఆటగాళ్లకు వాటా ఉంది. ఈ పద్ధతికి చరమగీతం పాడి కొద్దిపాటి మార్పు చేర్పులతో వేర్వేరు ఆటగాళ్లకు వేర్వేరుగా పారితోషికాలు ఇవ్వాలని బోర్డు ప్రతిపాదించింది.
sidney: australia cricket penu sankshobhamlo chikkukundi. paaritoshikaala vishayamlo cricket australia (cae), australia cricketerla sangham (aca) madhya modalaina godava inka oo kolikki raledu. atu bordu, itu cricketerlu pantam veedakapovadamtho ass cricket pramaadamlo chikkukundi. deeniki thodu pratipaadita noothana aadaaya pampinee vidhaanampai charchinchenduku aatagaallaku cae nirdesinchina gaduvu netitho mugiyadamtho 230 mandi cricketerlu (mahilalu, purushulu) nirudyogulayyaaru. juulai 1 nunchi veeriki borduku etuvanti sambandham undadu.deentho ikapai veeru etuvanti myachlu aadadaaniki veellekunda poyindi.  kaga, prastutam inglandlo jarugutunna mahilala varaldkaplo aadutunna ass mahilala jattuku maatram tornament mugise varaku chellistaaru. taja vivaadam prabhaavam inglandtho jaraganunna pratishtaatmaka yashes siriispai pade avakaasam undi. antekaadu aagastulo bangladesh, septembarulo jaragaalsina bharat paryatanalu nilichipoye pramaadam kuudaa undi. bccitito ippatike kudurchukunna oppandaalu ullanghiste ass cricket pratibha masakabare pramaadamundi. kabatti paaritoshikaala vishayamlo atu cae, itu acalu pattu veedi samasya parishkaaraaniki krushi cheyalani cricket panditulu korutunnaru. ledante ass cricket andhakaaramlo chikkukune pramaadam undani hecharistunnaru. kaga, cricket dwara caeku vache aadaayamlo 25 saatam aatagaallaku wata undi. ee paddhatiki charamageetam paadi koddipati maarpu cherpulatho ververu aatagaallaku ververugaa paaritoshikaalu ivvaalani bordu pratipaadinchindi.